CELEX: 32019D1166
Language: et
Date: 2019-06-28 00:00:00
Title: Komisjoni rakendusotsus (EL) 2019/1166, 28. juuni 2019, millega muudetakse rakendusotsust (EL) 2018/1113 seoses loa hoidja esindajaga (teatavaks tehtud numbri C(2019) 4604 all) (EMPs kohaldatav tekst)

8.7.2019   
               
               
                  ET
               
               
                  Euroopa Liidu Teataja
               
               
                  L 182/44
               
            
         KOMISJONI RAKENDUSOTSUS (EL) 2019/1166,
         28. juuni 2019,
         millega muudetakse rakendusotsust (EL) 2018/1113 seoses loa hoidja esindajaga
         
            
               (teatavaks tehtud numbri C(2019) 4604 all)
            
         
         (Ainult hollandi- ja saksakeelne tekst on autentsed)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta, (1) eriti selle artikli 11 lõiget 3 ja artikli 23 lõiget 3,
         ning arvestades järgmist:
         
                     (1)
                  
                  
                     Vastavalt komisjoni rakendusotsusele (EL) 2018/1113 (2) on äriühing Monsanto Europe S.A./N.V. (Belgia) Ameerika Ühendriikides asuva äriühingu Monsanto Company esindaja liidus seoses määruse (EÜ) nr 1829/2003 kohase geneetiliselt muundatud toidu ja sööda loaga. Loa kaashoidjad on Ameerika Ühendriikides asuv Monsanto Company ja Saksamaal asuv KWS SAAT SE.
                  
               
                     (2)
                  
                  
                     27. augusti 2018. aasta kirjaga teatati komisjonile, et äriühing Monsanto Europe S.A./N.V., kes on kõnealuse loaga seoses äriühingu Monsanto Company esindaja liidus, on muutnud oma õiguslikku vormi ja kannab nüüdsest nime Bayer Agriculture BVBA (Belgia). 4. septembri 2018. aasta kirjaga teatas komisjon äriühingule Bayer Agriculture BVBA, et asjaomaseid lube tuleks vastavalt muuta.
                  
               
                     (3)
                  
                  
                     14. veebruaril 2019 kinnitas äriühing KWS SAAT SE (Saksamaa) kirjalikult oma nõusolekut esindaja muutumisega.
                  
               
                     (4)
                  
                  
                     Taotletud muudatuse rakendamiseks on vaja muuta rakendusotsust (EL) 2018/1113.
                  
               
                     (5)
                  
                  
                     Loaandmisotsuste kavandatud muudatused on oma olemuselt puhtalt halduslikud ja nendega ei kaasne asjaomaste toodete uut hindamist.
                  
               
                     (6)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2018/1113 muudetakse järgmiselt.
            
                        1)
                     
                     
                        Artikli 6 lõike 1 punkti b tekst asendatakse järgmisega: „äriühing Monsanto Company (Ameerika Ühendriigid), keda esindab äriühing Bayer Agriculture BVBA (Belgia).“
                     
                  
                        2)
                     
                     
                        Artikli 8 punkti b tekst asendatakse järgmisega: „Bayer Agriculture BVBA, Scheldelaan 460, 2040 Antwerpen, Belgia.“
                     
                  
                        3)
                     
                     
                        Lisa punkt a asendatakse järgmisega:
                        
                                    „a)
                                 
                                 
                                    
                                       Taotlejad ja loa hoidjad:
                                    
                                    
                                                 
                                             
                                             
                                                Nimi: KWS SAAT SE
                                                Aadress: Grimsehlstraße 31, 37574 Einbeck, Saksamaa
                                                ning
                                             
                                          
                                                 
                                             
                                             
                                                Nimi: Monsanto Company
                                                Aadress: 800 N. Lindbergh Boulevard, St. Louis, Missouri 63167, Ameerika Ühendriigid
                                             
                                          Esindaja: Bayer Agriculture BVBA, Scheldelaan 460, 2040 Antwerpen, Belgia.“
                                 
                              
                  
         
            Artikkel 2
            Adressaadid
            Käesolev otsus on adresseeritud järgmistele äriühingutele:
            
                        a)
                     
                     
                        KWS SAAT SE, Grimsehlstraße 31, D-37574 Einbeck, Saksamaa;
                     
                  
                        b)
                     
                     
                        Bayer Agriculture BVBA, Scheldelaan 460, 2040 Antwerpen, Belgia.
                     
                  
         
            Brüssel, 28. juuni 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  ELT L 268, 18.10.2003, lk 1.
         
            (2)  Komisjoni 3. augusti 2018. aasta rakendusotsus (EL) 2018/1113, millega vastavalt Euroopa Parlamendi ja nõukogu määrusele (EÜ) nr 1829/2003 pikendatakse geneetiliselt muundatud suhkrupeedist H7–1 (KM-ØØØH71-4) toodetud toidu ja sööda turuleviimise luba (ELT L 203, 10.8.2018, lk 32).